Biffa

Biffa Limited-ը թափոնների կառավարման ընկերություն է, որի գլխավոր գրասենյակը գտնվում է Անգլիայի Հայ Ուիքոմբ քաղաքում։ Այն տրամադրում է հավաքման, աղբավայրերի, վերամշակման և հատուկ թափոնների ծառայություններ տեղական իշխանություններին, ինչպես նաև արդյունաբերական և առևտրային հաճախորդներին Միացյալ Թագավորությունում։ 2017 թվականին եղել է Մեծ Բրիտանիայի երկրորդ խոշորագույն թափոնների կառավարման ընկերություն: Այն գրանցված էր Լոնդոնի ֆոնդային բորսայում, մինչև որ 2023 թվականի հունվարին ձեռք է բերվել Energy Capital Partners մասնավոր բաժնետիրական ընկերության կողմից: Պատմություն Ընկերությունը, որն ի սկզբանե զբաղվել է Լոնդոնի էլեկտրակայաններից մոխրի և խարամի հեռացմամբ և վաճառքով, հիմնադրվել է Ուեմբլիում Ռիչարդ Հենրի Բիֆայի կողմից որպես Richard Biffa Limited ընկերություն, 1912 թվականին: 1958 թվականին Ռիչարդ Հենրի Բիֆայի թոռը՝ Ռիչարդ Չարլզ Բիֆան, միացավ բիզնեսին և 1963 թվականին գլխավոր մենեջեր դառնալուց հետո, բիզնեսն աճեցրել է օրգանականորեն և ձեռքբերումների միջոցով: Բիզնեսը ձեռք է բերվել British Electric Traction-ընկերության կողմից 1971 թվականին, իսկ Severn Trent-ընկերության կողմից՝ 212 միլիոն ֆունտ ստեռլինգով 1991 թվականին: Այն 2000 թվականին 380 միլիոն ֆունտ ստեռլինգով ձեռք է բերել ամերիկյան սեփականություն հանդիսացող UK Waste-ընկերությունը: Severn Trent-ընկերությունը 2008 թվականին ընկերությունը բաժանվել է Global Infrastructure Partners-ի, Montagu Private Equity-ի և Uberior Co-Investment-ընկերությունների կողմից ձևավորված կոնսորցիումի: Այն 2010 թվականին ձեռք է բերել Greenstar UK վերամշակման ընկերությունը 135 միլիոն ֆունտ ստեռլինգով: Ընկերությունը վերաթողարկվել է Լոնդոնի ֆոնդային բորսայում 2016 թվականի հոկտեմբերի 17-ին: 2022 թվականի հունիսին Biffa-ընկերությունը ստացել է բաժնետոմսերի գնման առաջարկ մասնավոր բաժնետիրական Energy Capital Partners ընկերության կողմից՝ մեկ բաժնետոմսի դիմաց 4,45 ֆունտ ստեռլինգով, ինչը 37%-ով ավելի է եղել բաժնետոմսի գնից՝ գնահատելով ընկերությունը 1,36 միլիարդ ֆունտ ստեռլինգ: 2023 թվականի հունվարին ձեռք բերման շուրջ համաձայնություն ձեռք է բերվել, որի համաձայն բաժնետերերը ստանում էին 410 պենս յուրաքանչյուր բաժնետոմսի դիմաց, և բաժնետոմսերի առևտուրը կասեցվել է Լոնդոնի ֆոնդային բորսայում 2023 թվականի հունվարի 27-ին: Գործողություններ Biffa-ընկերությունը ընդգրկում է Մեծ Բրիտանիայի 95%-ը։ Ընկերությունն ունի երկու նյութերի վերամշակման կենտրոն (MRF): Հետապնդումներ ապօրինի գործողությունների համար Biffa-ընկերությունը պատասխանատվության է ենթարկվել շրջակա միջավայրի թափոնների արտահանման օրենքների հետևյալ խախտումների համար․ Ընկերությունը մեղավոր է ճանաչվել թափոնների փոխադրման կանոնակարգերի չորս խախտումների մեջ 2018-ից 2019 թվականների ընթացքում: Ընկերությունը մեղավոր է ճանաչվել 2020 թվականին օգտագործված տակդիրներ և նյութեր ապօրինի արտահանելու փորձի համար: 2021 թվականին ընկերությունը մեղավոր է ճանաչվել Շրջակա միջավայրի գործակալության կողմից հարուցված գործով՝ արգելված կենցաղային թափոնների ապօրինի արտահանում փորձելու համար, ներառյալ պլաստիկ տոպրակները, պահածոների տուփերը, հագուստը և պահպանակները, որոնք սխալմամբ նույնականացվել են որպես թափոն թուղթ: Ընկերությունը տուգանվել է 1,5 միլիոն ֆունտ ստեռլինգով և խիստ նախատվել է դատավոր Շեյն Քոլերի Ք. Գ.-ի կողմից, ով Biffa-ընկերությանը բնութագրել է որպես «այս հանցանքի համար ոչ մի զղջում չցուցաբերած», անվանելով նրանց գործողությունները «անխոհեմ, սահմանակից դիտավորյալին»: Ծանոթագրություններ Արտաքին հղումներ Պաշտոնական կայք